Dampdruk - Wikipedia

# Dampdruk

### vanuit Wikipedia, die vrye ensiklopedie.

Die dampdruk is die druk (in die geval van 'n gasmengsel, die parsiële druk) van 'n damp. By enige gegewe temperatuur is daar vir 'n bepaalde stof 'n druk waar die damp van die stof in ewewig is met sy vloeistof- of vastestofvorm. Hierdie word die ewewigsdampdruk of versadigingsdampdruk van die stof by daardie temperatuur genoem. Die term dampdruk word dikwels gebruik om na hierdie versadigingsdampdruk te verwys. 'n Stof met 'n hoë dampdruk teen normale temperature word 'n vlugtige stof genoem.

## [wysig] Ewewigsdampdruk van vastestowwe

Die ewewigsdampdruk kan gedefinieer word as die druk wat bereik word wanneer 'n gekondenseerde fase in ewewig is met sy eie damp. In geval van 'n vastestof in ewewig (d.w.s. kristallyne stof) kan dit gedefinieer word as die druk waar die tempo van sublimasie van 'n vastestof dieselfde is as die tempo waarteen die dampfase neerslaan. Die druk in die geval van die meeste vastestowwe is baie laag met 'n paar noemenswaardige uitsonderings soos naftaleen en ys. Alle vastestowwe het 'n dampdruk. Meting daarvan is egter baie moeilik vanweë die uiterste lae waardes. Tipiese tegnieke wat gebruik word is termogravimetrie en gastranspirasie.

## [wysig] Verwantskap tussen vastestof- en vloeistofdampdrukke

Daar moet kennis geneem word van die feit dat die dampdruk van 'n stof in die vloeistofvorm gewoonlik verskillend is van die dampdruk van dieselfde stof se vastestofvorm. As die temperatuur sodanig is dat die dampdruk van die vloeistof hoër is as dié van die vastestof, sal die vloeistof verdamp maar sal die damp kondenseer na 'n vastestof, d.w.s. die vloeistof vries. As die temperatuur sodanig is dat die dampdruk van die vloeistof laer is as dié van die vastestof, sal die vastestof verdamp, maar sal die damp kondenseer om 'n vloeistof te vorm, d.w.s. die vastestof is besig om te smelt. By die temperatuur waar die twee dampdrukke dieselfde is, sal daar 'n ewewig tussen die vastestof en vloeistof bestaan. Hierdie temperatuur word die smeltpunt genoem.

## [wysig] Water se dampdruk

Die kookpunt van water vir drukke rondom 100 kPa kan benader word deur die volgende vergelyking:

,

waar die temperatuur in grade Celsius en die druk p in pascal aangegee word. Die dampdruk word verkry deur die vergelyking op te los vir p.

Raoult se wet bepaal by benadering die dampdrukke van vloeistofmengsels.

## [wysig] Sien ook

- Relatiewe humiditeit
- Absolute humiditeit

## [wysig] Verwysings

- Ooreenstemmende artikel in die Engelstalige Wikipedia.[1]

## [wysig] Eksterne skakels

- MVDS Dampdruk (Engelstalig)
- Hyperphysics

Ontsluit van "http://af.wikipedia.org../../../d/a/m/Dampdruk.html"

Kategorie: Chemiese eienskappe

##### Views

- Artikel
- Bespreking
- Huidige wysiging

##### Soek

##### Ander tale

- Asturianu
- Català
- Deutsch
- English
- Español
- Suomi
- Français
- עברית
- Íslenska
- Italiano
- 日本語
- 한국어
- Nederlands
- Norsk (bokmål)
- Polski
- Português
- Srpskohrvatski / Српскохрватски
- Српски / Srpski
- Svenska
- ไทย